# **DECIZIA ETAPEI DE ÎNCADRARE**

## Nr. din 13.04.2020.

Ca urmare a solicitării de emitere a acordului de mediu adresate de **CONSILIUL JUDEȚEAN HARGHITA**, cu sediul în mun. Miercurea-Ciuc, P-ța Libertății nr.5, jud. Harghita, înregistrată la APM Harghita cu nr. 6528/31.08.2018, completată la nr. 1795/26.02.2020, în baza:

Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenția pentru Protecția Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **31.03.2020,** că proiectul **”Pod pe DJ 153 D, km 11+795, Subcetate, comuna Subcetate, județul Harghita”,** propus a fi realizat între comuna Subcetate și comuna Sărmaș, județul Harghita, **- nu se supune evaluării impactului asupra mediului.**

 Justificarea prezentei decizii:

 I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. II, pct.10 lit.e;

 **1. Caracteristicile proiectului**

 a) dimensiunea şi concepţia întregului proiect;

Proiectul prevede demolarea podului existent și construirea unui pod nou.

Pe perioada construcţiei podului nou, circulaţia se deviază pe o variantă ocolitoare de circulaţie, existentă în amonte sau aval de podul existent.

Se va realiza un pod din beton armat pe grinzi din beton precomprimat cu lungimea de 56.20 m

- după structura de rezistență: Pod pe grinzi din beton precomprimat

- după modul de execuţie: Pod pe grinzi din beton precomprimat

- Numărul de deschideri și lungimea lor: 2x24.00m

- Lățimea părții carosabile: 2x3.90=7.80m

- Lățimea între parapeti: 1.85+3.90+3.90+1.85=11.50m

- Lungimea podului: 3.00+0.05+24.00+0.10+24.00+0.05+4.00= 55.20m

- După orientare: pod oblic peste obstacol traversat

Infrastructura podului este compusă din două culee cu fața văzută, din beton armat, fundate pe fundații directe din beton armat cu două trepte de fundare.

Suprastructura podului proiectat are 8 grinzi prefabricate din beton precomprimat pe fiecare deschidere, G.P. 24 T. 93, L = 24,0 m, h = 0,93 m, tip „T”.

Se execută gabioanele din imediata vecinătate a culeelor. Fundația gabioanelor va fi realizată dintr-o saltea de 3,50x5,00x0,50 m. Pentru a putea realiza racordarea corectă a podului cu rampele de acces, se va executa imediat după finalizarea culeelor sistemul de gabioane din imediata vecinătate a culeelor.

Se execută ziduri de sprijin la rampa de acces cu ieșirea spre Hodoșa în tronsoane de 5.00 m , pe o lungime de 25 m stânga și 25 m dreapta.

Pe o lungime de 25,0 m se executa sistemul rutier pe rampele de acces compus din:

- strat de uzură BA 16 – 4 cm

- strat de legătură BAD 20 – 6 cm

- strat de bază din piatră spartă – 20 cm

- strat de fundaţie din balast - 30 cm grosime;

Se execută acostamentele căii pe rampele de acces, se asigură racordarea acestora la trotuarele de pe pod.

Se montează parapeâi direcționali pe 25,0 m pe ambele rampe de acces.

***Lucrări la nivelul albiei râului Mureș.***

Se îndepărtează din albie depunerile aluvionare din albia râului.

Se calibrează albia râului Mures pentru a asigura scurgerea apelor la etiaj, prin zona centrală a deschiderii.

Se execută ziduri de sprijin din gabioane, pe lungimi de 30 m aval si 50 m amonte de pod, așezate pe saltele de gabioane pentru protectia malurilor râului Mureș.

Zidurile de sprijin se vor realiza din trei rânduri de gabioane, așezate pe saltea de gabioane dispuse astfel:

 Rând 1 : 1,00 x 1,00 x 4,00 m

 Rând 2: 1,50 x 1,00 x 4,00 m

 Rând 3: 2,00 x 1,00 x 4,00 m

 Saltea de gabioane: 3,50 x 0,50 x 4,00 m

Elevația zidului de gabioane se va proteja cu beton, încastrarea zidurilor de gabioane în maluri se realizează în zona de capăt pe lungimea de 2,50 m. După finalizarea zidurilor de sprijin se reface umplutura din spatele acestora la cota inițială cu panta de 1:3.

**Organizarea de șantier** cuprinde compartimentul tehnic si administrativ al șantierului, platforme de depozitare și de lucru.

Amplasamentul organizării de șantier se va amplasa în comuna Subcetate, pe domeniul public.

Pe amplasamentul organizării de șantier se vor amplasa toalete ecologice.

 **b) cumularea cu alte proiecte existente şi/sau aprobate**.-Nu este cazul.

 **c) utilizarea resurselor naturale**, în special a solului, a terenurilor, a apei şi a biodiversităţii;-Nu este cazul.

 **d) cantitatea şi tipurile de deşeuri generate/gestionate**;

În timpul construcţiei:

Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.

Deşeurile de pământ (cod deşeu 17.05.04) vor fi utilizate pentru reamenajarea amplasamentului.

Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.

În timpul exploatării: - nu este cazul.

 **e) poluarea şi alte efecte negative;**

**-Emisii în apă/sol**:- *În faza de realizare a proiectului*

Pentru necesarul de apă potabilă al muncitorilor se va dota organizarea de șantier cu un dozator de apă și se va încheia un contract cu o firma distribuitoare de apă plată îmbuteliată.

Apele menajere provenite de la organizarea de șantier vor fi colectate în toalete ecologice asigurate de către antreprenorul lucrării. Aceste toalete vor fi vidanjate periodic, sau ori de câte ori este necesar, de către firma care le va pune la dispoziție.

*- În perioada de operare*: Nu este cazul..

**-Emisii în aer:**

*În faza de construcţie* există următoarele activităţi care au asociate surse de emisie liniare:- funcţionarea utilajelor şi echipamentelor mobile motorizate , surse mobile nerutiere şi echipamente în amplasamentul lucrărilor

*În perioada de operare*-Nu este cazul.

**-Zgomot:**-În faza de construcţie: Sursele potențiale de zgomot sunt datorate circulaţiei vehiculelor motorizate ,traficul şi activitatea utilajelor de construcţie

Zgomotul generat de sursele potențiale se manifestă intermitent, respectiv pe durata activității care îl generează.

- În faza de operare- nu este cazul.

 **f) riscurile de accidente majore** şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice;-Nu este cazul.

 **g) riscurile pentru sănătatea umană** – nu este cazul.

 **2. Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

1. **utilizarea actuală şi aprobată a terenurilor**; pod pe drumul județean DJ 153 D, la poziția km 11+795, peste râul Mureș, la intrarea în localitatea Subcetate

 b) **bogăţia, disponibilitatea, calitatea şi capacitatea de regenerare relative ale resurselor naturale,** inclusiv solul, terenurile, apa şi biodiversitatea, din zonă şi din subteranul acesteia;-Nu este cazul.

 c) **capacitatea de absorbţie a mediului natural, acordându-se o atenţie specială următoarelor zone**:

 1. zone umede, zone riverane, guri ale râurilor;-podul se va reconstrui peste râul Mureș

 2. zone costiere şi mediul marin;-nu este cazul

 3. zonele montane şi forestiere;-Nu este cazul

 4. arii naturale protejate de interes naţional, comunitar, internaţional;-nu este cazul.

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică;- Amplasamentul proiectului se situează la o distanță de cc.3,2 km față de ROSPA 0033-Depresiunea și Munții Giurgeului.

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri;-nu este cazul

 7. zonele cu o densitate mare a populaţiei;-nu este cazul

 8. peisaje şi situri importante din punct de vedere istoric, cultural sau arheologic.-nu este cazul.

  **3. Tipurile şi caracteristicile impactului potenţial**

 a) importanţa şi extinderea spaţială a impactului – locală –obiectivul se află în UTR 1 Subcetate și în extravilanul comunei Sărmaș, satul Hodoșa;

*- numărul persoanelor afectate:nu este cazul..*

 b) natura impactului: *impact negativ minor în perioada execuției proiectului, fără impact remanent*

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: nu este cazul*,*

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidența nr. 28 din ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor natural, a florei și faunei sălbatice, aprobată cu modificări și completări prin Legea nr.49/2011, cu modificărilor și completările ulterioare,

 **III. Motivele pe baza cărora s-a stabilit necesitatea neefectuării evaluării impactului asupra corpurilor de apă**

Proiectul propus intră sub incidența art.48 și 54 din Legea apelor nr.107/1996 cu modificările și completările ulterioare.

-S-a emis Avizul de gospodărire a apelor nr.22 din 11.06.2018 de către ABA Mureș, SGA Mureș

 **Condiţiile de realizare a proiectului:**

1. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor de defrișare/împădurire
2. În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.
3. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

1. Refacerea mediului şi readucerea în starea iniţială a suprafeţelor afectate temporar prin realizarea proiectului.
2. Respectarea prevederilor Avizului de Gospodărire a Apelor nr.22 din 11.06.2018 emis de SGA Mureș.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**Şef serviciu A.A.A. Șef serviciu C.F.M.**

 **Ing. BOTH Enikő ing. SZABÓ Szilárd**

**Întocmit, Întocmit**

**Ing. BOTH Enikő geogr. MIHÁLY István**